Зајак

Зајак - животно од редот глодачи. Видови зајаци Зајакот-дупкар спаѓа во редот зајакообразни цицачи и во семејството зајаци, во која се вбројува и обичниот зајак. Домашните видови настанале од дивиот зајак-дупкар. Потекнува од Европа, но денес го населува целиот свет, освен на Антарктикот и некои острови во Југоисточна Азија. Се среќава во тревни или шумовити предели, како и во обработени полиња. Достигнува должина од 40 сантиметри и тежина од 2 кг, а жиивее од три до шест години. Половата зрелост ја постигнува на возраст од околу четири месеци и се спарува во текот на пролетта и летото. По едномесечен период на носење, женката раѓа две до седум малечки, и тоа, четири до пет пати во текот на годината. Младенчињата се раѓаат слепи и без влакна, во дувло ископано во земјата, на меко легло прекриено со влакна од мајката. Зајакот-дупкар е тревојадец. Тој се храни со трева, корења, лисје и кора од дрвјата. Поради тоа забите му се трошат и горните секачи постојано му растат. Зајакот во литературата и во популарната култура Зајакот како тема во книжевноста „Белиот зајак“ – турска народна приказна. „Сопственикот на полето и зајакот“ – приказна на африканското племе Басумбва. „Леопардот и зајакот“ – приказна на африканското племе Кикуију. „Човекот, лавот и зајакот“ – приказна на африканското племе Басумбва. „Како зајакот го убил нилскиот коњ“ – приказна на африканското племе Акамба. „Зајакот и мангустата“ – приказна на африканското племе Свахили. „Зајак“ — песна на македонската поетеса Христина Аслимоска од 2003 година. „Зајачка одмазда“ — басна на Ристо Давчевски. „зајаците и жабите“ - басна на старогрчкиот баснописец Езоп. „зајаците и лисиците“ - басна на старогрчкиот баснописец Езоп. „Лавот и зајакот“ - басна на Езоп. „зајаците и жабите“ - басна на американскиот писател Емброуз Бирс. „Зајакот и желката“ - басна на Емброуз Бирс. „Чудно чудо“ — расказ за деца на македонскиот писател Киро Донев од 2013 година. „Зајко Бешко мрзливец“ — песна на македонскиот поет Иван Ивановски. „Зајко, зајко од дупката!“ (српски: Зека, зека из јендека!) - песна на српскиот поет Јован Јовановиќ-Змај. „Ти си само плашлив зајак“ - песна на македонскиот писател Славко Јаневски. „Зајче безопавче“ - збирка песни за деца на македонскиот писател Васил Куноски. „Зајаче“ — песна на Васил Куноски. „Зајакот и желката“ — басна на Лафонтен. „Нединото зајаче“ — расказ на македонскиот писател Ванчо Николески. „Зајко ловец“ — песна на македонскиот поет Живко Ризовски од 1995 година. „Современо зајаче“ — песна на македонскиот поет Васе Тодоров - Шлеговец. „Чудни се луѓето“ — песна на македонскиот поет Васе Тодоров - Шлеговец. Зајакот како тема во музиката „Зајко кокорајко“ — македонска народна песна. „Јас сум зајак“ (англиски: I Am A Rabbit) — песна на американската рок-група Лемонхедс (Lemonheads) од 1989 година. „Умирањето на зајаците“ (англиски: Rabbits Dying) — песна на американската рок-група Throwing Muses од 1986 година. „Бел зајак“ (англиски: White Rabbit) — песна на американската рок-група Jefferson Airplane од 1967 година. Зајакот како тема во филмот „Лисицата и зајакот“ - советски анимиран филм од 1973 во режија на Јуриј Норштејн. „Кој го намести зајакот Роџер“ (англиски: Who framed Roger Rabbit) - американски филм од 1988 година. Галерија Наводи